Vi havde et fantastisk ophold i Villa Lena. Angelo & Marilena er vidunderlige mennesker og deres gæstfrihed er over al forventning. Deres humør og hjælpsomhed er i top, og man føler sig straks hjemme. Velkomsten er enestående - vi ankom trætte, tørstige og sultne, men en flot velkomstkurv gjorde, at vi kunne vente med at handle til dagen efter.
I løbet af vores ophold, gjorde de alt for at vi følte os godt tilpas.
Første-salen i huset er godt indrettet, og der er yderst rent og pænt. De skrå lofter er ikke noget problem - jeg er 186cm og oplevede ingen gener. Der er topkarakter for Aircondition. Det bedste anlæg og også aircon i alle værelser. Bedst er dog den lækre tagterrasse, som er ret stor. Udsigt over havet og den flotteste solopgang.
Haven er smuk og velplejet med mange blomster, som er en fryd for øjet - også bassinet med fisk er en oplevelse. Poolen er ikke så stor, men vandet er friskt, køligt og meget rent. Der er alle former for baderinge og legedyr.
Huset ligger i et område med meget fred og ro, så man kan nyde ferien. Det er også en god base, for udflugter mod nord (Catania, Siracusa og Etna) og mod syd ligger de smukke barok-byer.